Esta entrada está disponible en: Castellano (Castellanu)
#000005
Güei 28 de setiembre, Día d’Acción Global pola Despenalización del Albuertu, siguimos reivindicando un Albuertu llibre, seguru y gratuitu pa toles muyeres. Siguen produciéndose una montonera muertes de muyeres, derivaes d’un albuertu inseguru y clandestín. Son munchos los países onde se sigue penalizando l’albuertu, acutando’l derechu al control de la maternidá, o esaniciando dafechu l’accesu a un serviciu sanitariu seguru, que detenga estes cruentes y evitables consecuencies. Por ello, vamos siguir reivindicando esti derechu pa toles muyeres.
#000006
N’España, el Gobiernu consiguió, gracies a la so mayoría absoluta, modificar la llei de salú sexual y reproductiva y de la interrupción voluntaria del embaranzu llindando l’autonomía de decisión pa les menores de 16 años.
#000007
Nestos momentos , nel Estáu español sigui escolgando sobre les muyeres una espada de Damocles na regulación del albuertu, porque ésta nun ye namá una cuestión política, nin electoralista, ye una cuestión ideolóxica y “de fonderos convencimientos”: la considerancia de la muyer como ente de plenu derechu o la considerancia de muyer como suxetu pasivu, preséu de reproducción, cuidadora de la so proxenie y sustentadora del sistema granible capitalista y patriarcal, sofitáu pola Ilesia Católica dende los sos oríxenes, como apoloxista y llexitimadora moral d’esta teoría socio-económica.
#000008
El derechu al albuertu forma parte de los derechos reproductivos de les muyeres, siendo’l cimientu de munchos otros derechos que determinen la so llibertá. D’igual manera que’l derechu al votu foi la base material pa la nuesa llibertá, la potestá pa controlar la nuesa maternidá apúrrenos l’impulsu pa ser dueñes de les nueses vides.
#000009
Una sociedá que penaliza l’albuertu ye la que considera delitu a ésti y delincuentes a les qu’opten por él. Una sociedá que despenaliza l’albuertu ye la que considera que la maternidá merez protexese por aciu un sistema sanitariu públicu, gratuitu y seguru, que garantice que s’exerza en condiciones deseables y deseyaes, y considera a les muyeres como responsables y dueñes de les sos vides y los sos cuerpos.
#000010
Por eso, dende la Secretaria de la Muyer, abogamos por una despenalización del albuertu y güei más que nunca.
#000011
Negociación de Plantiyes – Cursu 23-24
#000012
En Les Cuenques más del 70% de los conciertos nun son necesarios, marafúndiense más de 24 millones d'euros de los/les contribuyentes
#000015
¿Quién firmó’l cese a los 3 años del personal interino?
#000018
- Descarga pa redes n'asturianu
#000020
- Descarga para redes en castellano
#000021